VIIENDA KOOSSEISU

OTSUS

Haapsalu,			24. november 2006 nr 86

Vara võõrandamine otsustuskorras
(Surnuaia tn 1, Haapsalu)

Moskva Patriarhaadi Õigeusu Kirik esitas Haapsalu Linnavalitsusele 19. märtsil 2004 avalduse detailplaneeringu algatamiseks, eesmärgiga eraldada Haapsalu linna omandis olevast kinnistust Posti tn 44 (Vana kalmistu) seal asuva Neeva Aleksandri kiriku (valminud 1901. aastal) alune ja teenindamiseks vajalik maa ja anda tekkiv kinnistu Moskva Patriarhaadi Eesti Õigeusu Kiriku Haapsalu Maarja Magdaleena (Neeva Aleksandri) Koguduse omandisse.
Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 1, § 22 lg 1 p 37, § 23, § 34 lg 3, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Võõrandada otsustuskorras hinnaga 10 000 (kümme tuhat) Eesti krooni Moskva Patriarhaadi Eesti Õigeusu Kiriku Haapsalu Maarja Magdaleena (Neeva Aleksandri) Kogudus  (reg nr 80206299, asukoht Surnuaia tn 16-3, 90504 Haapsalu) Haapsalu linna omandis olev kinnistu, mida iseloomustavad alljärgnevad tunnused:
	-	kinnistu registriosa number 1982732;
-	katastriüksuse aadress Surnuaia tn 1, Haapsalu;
-	katastriüksuse number 18301:009:0041;
-	katastriüksuse pindala 334 m2;
-	maas sihtotstarve ühiskondlike hoonete maa;
-	maa maksustamishind 20 kr/m2.

2.	Kinnistu ostuhind Eesti kroonides tuleb ostjal tasuda ja kanda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Notaritasu kinnistu ostu-müügilepingu vormistamise eest maksab kinnistu Ostja.

4.	Volitada Haapsalu linna nimel ostu-müügilepingule alla kirjutama aselinnapea Märt Maiste.

5.	Linnavolikogu kantseleil teha otsus teatavaks Moskva Patriarhaadi Eesti Õigeusu Kiriku Haapsalu Maarja Magdaleena (Neeva Aleksandri) Kogudusele (Surnuaia tn 16-3, 90504 Haapsalu) otsuse koopia saatmisega tähitud kirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees